
Narvas Raekoja plats 1 hoones asuvate
keldriruumide tasuta kasutusse andmine 

(Narva Noorte Meremeeste Klubi)

1. ASJAOLUD JA MENETLUSE KÄIK

Narva Linna Arenduse ja Ökonoomika Ametile laekus Narva Noorte Meremeeste Klubi juhtkonnalt taotlus, milles palutakse anda Viru tänav 18 hoones remonditööde teostamise ajaks tasuta kasutusse Narvas Raekoja plats 1 hoones asuvad keldriruumid Narva Noorte Meremeeste Klubi vara ajutiseks säilitamiseks 2015. aasta detsembri lõpuni.
Narva Noorte Meremeeste Klubi avaldust arutati Narva Linnavalitsuse linnavarakomisjoni koosolekul 11.06.2014. a (protokoll nr 6), kus otsustati:
1. Nõustuda Narva Noorte Meremeeste Klubi taotlusega ja soovitada anda Narva Noorte Meremeeste Klubile, registrikood 75009160, avalikku enampakkumist korraldamata Viru tänav 18 hoones remonditööde teostamise ajaks tasuta kasutusse Narvas Raekoja plats 1 hoones asuvad keldriruumid nr 16 ja 17 üldpinnaga 85,2 m² Narva Noorte Meremeeste Klubi vara ajutiseks säilitamiseks kuni 31.12.2015.
2. Narva Linna Arenduse ja Ökonoomika Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. 

Vastavalt Korra punktides 7.2 ja 7.2.1 sätestatule võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega.

Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linna nimel Narva Linna Arenduse ja Ökonoomika Amet, kes on Narvas Raekoja plats 1 asuva hoone bilansiline valdaja.
2. ÕIGUSLIKUD ALUSED 

Narva Linnavolikogu 21.06.2005 määruse nr 20/57 „Linnavara eeskiri” punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” punktide 7.2 ja 7.2.1 alusel võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega.

3. OTSUS

3.1. Anda Narva Noorte Meremeeste Klubile, registrikood 75009160, avalikku enampakkumist korraldamata Viru tänav 18 hoones remonditööde teostamise ajaks tasuta kasutusse Narvas Raekoja plats 1 hoones asuvad keldriruumid nr 16 ja 17 üldpinnaga 85,2 m² Narva Noorte Meremeeste Klubi vara ajutiseks säilitamiseks kuni 31.12.2015.
3.2. Narva Linna Arenduse ja Ökonoomika Ametil sõlmida Narva Noorte Meremeeste Klubiga punktis 3.1 nimetatud ruumi  tasuta kasutusleping. 

4. RAKENDUSSÄTTED

4.1. Narva Linna Arenduse ja Ökonoomika Ametil teha korraldus teatavaks Narva Noorte Meremeeste Klubile.

4.2.  Korraldus jõustub seadusega sätestatud korras.
4.3.  Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse korralduse teatavakstegemist.



Eduard East
Linnapea                                                                        
Ants Liimets 









Linnasekretär

